கன்னி: கலகலப்பாக பேசுபவர்களே... உங்கள் ராசிக்கு 8-ம் வீட்டில் குருபகவான் நுழைவதால், குடும்பத்தில் நல்லது நடக்கும். உங்கள் ராசிநாதனான புதனுக்கு பகைவரான குரு 8-ல் மறைவதால், எவ்வளவு பணம் வந்தாலும் எடுத்து வைக்க முடியாத நிலை இருக்கும். குரு பகவான் உங்களது 2-ம் வீட்டையும், சுக ஸ்தானத்தையும் பார்ப்பதால், உடல் நலம் சீராகும். புது வீடு கட்டி குடிபுகுவீர்கள். குரு 12-ம் வீட்டை பார்ப்பதால், குலதெய்வக் கோயிலுக்குச் சென்று வருவீர்கள். 9.5.2011 முதல் 21.7.2011 வரை மற்றும் 11.10.2011 முதல் 1.3.2012 வரை குருபகவான் அசுவனி நட்சத்திரத்தில் செல்வதால், போராட்டமாகவே இருக்கும். என்றாலும், வெற்றி பெறுவீர்கள். 22.7.2011 முதல் 10.10.2011 வரை மற்றும் 2.3.2012 முதல் 1.5.2012 வரை உங்கள் தனபாக்யாதிபதியான சுக்கிரனின் பரணி நட்சத்திரத்தில் செல்வதால், பிரபலங்கள் அறிமுகமாவார்கள். 2.5.2012 முதல் 16.5.2012 வரை குரு பகவான் கார்த்திகை 1-ம் பாதத்தில் செல்வதால், உறவினருடன் கருத்து மோதல் வரும். வியாபாரத்தில் இரட்டிப்பு லாபம் உண்டு. உத்யோகத்தில் அதிகாரிகள் பாராட்டுவார்கள்.